ལ་རྩེ་དཔེ་མཛོད་ནི་དེང་དུས་བོད་རིག་པའི་ཞིབ་འཇུག་རྒྱུ་ཆ་ཕུན་སུམ་ཚོགས་ཤོས་ཀྱི་དཔེ་མཛོད་ཅིག་ཡིན།དཔེ་མཛོད་འདིའི་དམིགས་བསལ་གྱི་ཡིག་མཛོད་ནང་ལ་པར་བསྐྲུན་བྱས་ཟིན་པ་དང་བྱེད་མ་མྱོང་བའི་རྒྱུ་ཆ་མང་ཞིང་།སྒྲ་བརྙན་གྱིས་གཙོས་པའི་སྨྱན་སྦྱོར་རྒྱུ་ཆ་ཕྱུག་པ།དེ་བཞིན་འཛམ་གླིང་ས་ཕྱོགས་གང་ས་ནས་མཁོ་སྒྲུབ་བྱས་པའི་རྩ་ཆེའི་རྒྱུ་ཆ་གཞན་དག་མང་པོ་གདན་འདྲེན་ཞུས་ཡོད།དཔེ་མཛོད་འདིར་དཔེ་དེབ་ཀྱི་གྲངས་༡༠༠༠༠ལྷག་དང་།དུས་དེབ་དང་ཚགས་པར་གྱི་གྲངས་༡༠༠༠༠ལྷག་ཙམ།དེ་བཞིན་དཔེ་སྐྲུན་ཁོངས་སུ་མ་གཏོགས་པའི་རྩ་ཆེའི་དམིགས་བསལ་གྱི་རྒྱུ་ཆ་མང་པོ་བཞུགས་ཡོད།དཔེ་མཛོད་ལ་འཆར་ཅན་གྱི་ལས་རིམ་དང་།དེ་བཞིན་དམིགས་བསལ་གྱི་ཚོགས་འདུ་སྣ་ཚོགས་བསྐོངས་ནས་དཔེ་མཛོད་ཀྱི་ཐུན་མོང་མ་ཡིན་པའི་རྒྱུ་ཆ་དེ་དག་དང་འབྲེལ་བའི་བྱེད་སྒོ་སྣ་ཚོགས་སྤེལ་བ་བརྒྱུད་བོད་ཀྱི་དེང་དུས་ཀྱི་གསོན་ཉམས་ཆེ་བའི་རིག་གཞུང་ལ་གཟེངས་བསྟོད་བྱེད་བཞིན་ཡོད།ང་ཚོས་རིག་གནས་ཀྱི་མཁས་དབང་ཁག་དང་།ཞིབ་འཇུག་པ།དེ་བཞིན་མི་མང་རྣམས་ཀྱི་དབར་ལ་ཕན་ཚུན་དངོས་སུ་མཇལ་འཕྲད་དང་བགྲོ་གླེང་བྱེད་པའི་ཐོབ་པར་དཀའ་བའི་གོ་སྐབས་སྐྲུན་བཞིན་ཡོད་པ་མ་ཟད།དཔེ་མཛོད་ཀྱི་གློག་རྡུལ་པར་མའི་དུས་དེབ་དང་།དྲ་ཐོག་གི་རྒྱུ་ཆ།དེ་བཞིན་སྤྱི་ཚོགས་ཀྱི་སྨྱན་སྦྱོར་གྱི་རྒྱུད་ལམ་སྣ་ཚོགས་བརྒྱུད་ནས་མིག་སྔའི་ཞིབ་འཇུག་པ་རྣམས་དང་སྤྱི་ཚོགས་ཁྱོན་ཡོངས་ལ་དྲ་རྒྱའི་ཐོག་ནས་ཞབས་ཞུ་སྒྲུབ་བཞིན་པའོ།